Паччахьан урхалчин концентрическое (1алашо юьхьарлаьцна) долу т1елатар цхьана а минотана сацош а дацара. Шед етташ, пиряндиг оьхьуш юхаяьхначу яртийн жам1 лелош х1инца цхьа а вацара. 1овда халватахь вара, Кунта-Хьаьжа 1едало к1айлах лаца а лаьцна, Соловецки монастыре вигна вара. Вайн молланаший, историкаший 1858-1861 шераш Кунта-Хьаьжа «къайлаваьлла зама» лору. Цхьаболчара олу Кунта-Хьаьжа Шемала шена новкъара д1аваккха Макка хьажийна вара олий. Амма и иштта ца хиллий хаьа вайна : «1861-г1а шо. Северный лагерь. Кунта-Хьаьжий, Мовсар, Коврнакъий» аьлла долу суртдиллархочо диллиначу портрета т1ехь. Ма дарра аьлча, цкъачунна кхин сурт вайгахь дац. Амма долчунна буха яздина долу бакъдерг талла лууш цхьа а вац. Оцо а гойту цу ламанахь и къайле ларйийриг молланашна дукха ахча делла хилар.